4 ISIGIDIMI SAMAXOSA, JANUARY 2, 1882.

U Mr. Upington no Cetywayo.—Kwi *Cape Times* u Mr. Thomas Upington, obe ngumteteleli wo Mntan’Omhle ku laulo Iuka Mr. Sprigg, ubonisa ngokomteto ukuba u Cetywayo akana kutyelela e England.

Ama pepa ase Bayi axela ezoku fakwa etolongweni kuka Daniel Qutywa “ontsundu ofundileyo” ngokubeta u Su­sanna, kuba emfumene ene nene elingu Shadrach ekitshini. Ufakwe inyanga ezintatu mhlayimbi abatale £3.

Amaxabiso omsebenzi e Diamond.—Amanene eli abunga elokuhlisa amanani abavuzwa ngawo abasebenzi abamnyama. Okwangoku umntu omnyama ombayo ufumana iponti eneshumi kude kuye kwi ponti ene shumi line sihlanu nge veki.

U Cetywayo.—Yinto eyaziwa mhlope ngoku ukuba u Cetywayo uza kutyelela e England ngexa lase kwindla. Ngu Mr. Henrique Shepstone owoti ahambe naye. Kuvakala ukuba pesheya woba lundwendwe luka Sir Wilfred Lawson, M.P., olilungu le Parlamente lase Carlisle.

Ilungu base Aliwal North.—Onyulelwe ukuba abe ngomele esi siqingata e Parlamente endaweni ka Mr. Orpen ngu Mr. Richard Dowling. Amanani avotele u Mr. De Wet abe mancinane. Abamnyama beso siqingata babalela u Mr. Dowling.

Itshatshi e Uitenhage.—Intlanganiso entsundu yeli bandla, eyaqala ngo February, iyivule indlu yayo ngo 4 ku December. Igama layo yi “St. Anne’s Mission and Church.” Incwadi eyabi bika lomhla mkulu kweli bandlana yafika sekumva ukuba ingene kwi *Sigidimi* sika Dec­ember.

Siva ngencwadi ezivela e Somerset East, ukuba wabuba nge 30 ku November u Mr. Klaas Groyana Nginza, obe likumsha kwi Ofisi yakona. Ngomhla lowo yavalwa i Ofisi, pakati kwaba landela idlaka kwabako no Lorenzo Boyes, Esq., imantyi yase Somerset. Wabe tandwa ngabo bonke ababe mazi u Klaas lowo. Ngu Mr. Boyce Skota ongena kwindawo yake.

Amaxamba ase Bayi.—U Rev. John Walton, A.M. wase Rini ubalele kuba pati bomzi wase Bayi ngendawo abangxamele ukuwufudusa lomzi wasema Xambeni. Uti wabe buzile pambi kokuba yakiwe ityalike yaba ntsundu base Wesile ukuba uza kufuduswa na umzi lowo; lati elo bandla: Hayi. Ubuza ngoku ukuba badlula pina kwelo lalomhla.

Ngale nyanga ifileyo kubeko uguqulo olukulu pakati komantyi. Zenjiwenje ukuguqulwa kwazo: J Fichat Esq. obese Queens Town usinga e Worcester apo bekuko u A.E. Judge Esq. osinga e Diamond, wolekelwa ngu Mr. Hemm­ing e Queens Town apo u Mr. Fichat. U John Hudson Esq. ukutshelwe ebu mantyini base Oudtshoorn endaweni ka Gr.C. Bayne Esq., osinga e Coleberg ukuya kubamba indawo ka Percy Nightingale Esq. okutshelwe e Hope Town. U M.A. van Breda Esq. obeyi mantyi e Mnyameni usinga e Hanover kwi ndawo eze ngenxa yokububa kuka C.R. Beere Esq., eyake indawo yozaliswa ngu J.A.Munnik Esq.; u W.W. Maskew Esq. wase Jausenville usinga e Riversdale kwindawo ebi no L H. Meurant, Esq. esikolwa ukuba upumile ebumantyini namhla. U J.C. Faure Esq wase Dikeni usinga e Calvinia, endaweni ka Alex. Stewart Esq. oza e Dikeni.

INCWADI ZABA BALELI

*[Asilitabateli pezu kwamagxa etu ityala elingabangwa zinteto zaba bdleli.—EDITOR Sigidimi.]*

Nkosi yam Mcokeli.—Kaundifakele lamazana kwelo pepa lama nene, kanjako uze undixolele nakuzo imposisa ezingati zibeko kuba ndise ngum tshakazi osa gungxileyo kweli pepa lako.

Ndiyayibulela inteto yako etintela ingxoxo ezingo kukatswa kwa ma qaba, ndiya moyikela umhlobo lowo hleze elicebo lake lide linakanwe nangaba bantu afuna ukuba qeshela u Capt Blyth. Ngenxa yalonto anditembi ukuba bangati belivile u Mr. Booyi angabuye ahambe pakati kwabo bangali buyiseli icebo lake pezu kwentloko yake. Ka njako linga wubulala nomsebenzi wabo abazamela ukuba ezizinto zincitshiswe, ukuba ubona yena kulungile ukuzisebenza ngolohlobo izinto ezinga vumi ukulunga ngele qashwa ancedise aba qubi belizwi ngokuba tyakatya bonke abangeka gqoboki besezi kolweni.—Uxolo betu.

Ndisi caka sako,

Nathanael Mtimkulu. Thornhill, Uitenhage, Nov. 15, 1881.

Mcokeli.—Inkulu impendulo yako Mr. W. W. Nkomo, u Capt Blyth ufike zikona kade izikula pesheya kwe Nciba, lwabe uluntu lute roqo ngokuya e Ofisini nge mibalo ebomvu. Ama gqira evumisa, embulula ubuti, sitshilisa ingum yeyezelo, siduda, sixentsa. Wafika wazipelisa ezonto zonke ngesabokwe nange ntlaulo. Yilento nditi masihlangane sitete naye afeze umteto; ndibonile kanye sinokunceda isabokwe kuhanjwe nge bulukwe zodwa qa. Nalo izwana lam, anditsho ukuti maba nyanzelwe ngokuya ezi tyalikeni, nditi maba fihle imizimbayabo.—Ndipeza apo ndobuya ndipinde ukuba kusafuneka.— Ndim, Enoch Booy.

King William’s Town.

[Ixesha lifikile lokuba ipele ngoku le ngxoxo—Editor *Sigidimi.']*

King William’s Town, Dec. 5th, 1881.

Nkosi yam mcokeli,—Kaundipe isitutyana Nkosi izolo undivimbile indawo. Ungadinwa Rev. Mr. Masiza pakati nto yakowetu lamazwi ako afuna umfo oliciko ngqe ofunde izibalo, manditi jwaxa libe linye, yeka ikule yombini nomdiza itsho i Nkosi, lawo masiko wena uteta ngawo yimisito yakwa lambatayo woziqekeza intloko yako zungakangeli amasimi abanye wobona neyako seyidliwa zintaka. O! au! kunzima mfo ka Masiza mangala ngomtandazo ku Tixo wako oyakukupendula, andideli kumangala kwako Mfundisi asina mehlo okubona isono, au! ningapendula owako futi

Enoch Booy.

Nkosi.—Mhleli uzundixolele ngemposiso endingati ndizenze, nokuti mhlaumbi nditate ixesha lako.

Ndiyaqala kaloku ukuqonda ukuba kukude ukunyuka koluhlanga lumnyama; ndisitsho nje ndiva Untamo Ingenakala esiti make sibeke pantsi i Kala zityiwe ngama Nundu. Ke mna kum ngati asiyiyo i kala lento ibange ukuba uhlanga lunga ayuki, kum ngo kwam ngati into ebambe uhlanga kuku dangala. Bangafanelana bonke abantu aba mnyama benxiba i kala lunganyuka ukuba bakutele. Umhlaumbi bangade bangazinxibi abasokuze benyuke bengasebenzi.

Oluhlanga lumnyama lusebenza pantsi kolu mhlope olutanda ukunga umntu anga hlala ekilini efanelekile ene kala. Into omaze uyiqondeke mhlobo wam Ntamo Ingenakala akakusuke omnye asebenzele omnye ukuze lunyuke uhlanga; kufuneka lowo nalowo ezipumelele ngohlobo lwake. Omnye uyakupumelela ngokusuka abe ne kala, ke ngokukodwa ukuba uyititshala kufuneka une kala, ukuba uyi (waiter) kwindawo ezine (Hotel) kufuneka une kala, ukuba uyi toliki e ofisini kufuneka une kala, uyi (clerk) kufuneka une kala nezinye ke indawo ezinjalo. Ke mna zonke ezondawo ngati zifuna i kala. Ke ukutsho ngati i kala ayitintele kunyuka kwolu hlanga, ngati ikala iyalu kokela ukuze luhlale lukangeleka kakuhle.

Uxolo Nkosi Mcokeli,—ngowako.

Ntam’ Enekala. Kimberly Nov. 12, 1881.

Gaga, November 10, 1881.

Kaundifakele lamazwana ombuzo warn, nditi kulungilena ukube umkristu ati xa kuliwa ekaya ahlale noko kubetwa abantwana bake ati andiyi kulwa kuba ndingumkristu, atsho ahlale ngokwenene angenzi nto ke, kuye kuti kwakutiwa kulomkristu ulunge kakulu ungatandinje ukubacite igazi, kwa kutiwa kuye ilizwe lifile kufuneka ababulali babantu, ngemini zisheleni ezimbini nesheleni ezintatu ngemini, nokudla kwake nengubo zake, azeke ngalomini, avume ukuya kucita igazi ngesizatu semali. Ukutsho ke ndiya nicela ukuba kanindicacisele lombuzo wam, nam ndikwa ngotanda imali leyo kakulu, ndiyitanda nje ke lomali indixakile mna ngale ndlela yokubulala ongenatyala nawe ngenxa yemali, kanti ke umbulala nje akanatyala uqaliwe uya zilanganisela ngokulwa oko. Ndiya nicela zihlobo zam, ze ninga pitizeli, ze nikangele ukozo lwento efunwa ndim. Ndiya tshonela apo. Ndim

Patuleni Kakaza.

Beecham Wood, November 28, 1881.

Mhleli we *Sigidimi,*—Ndiya qondisa kubafundi belipepa, ukuba inteto ebivakala ngamatombazana ebekutiwa ayateta-teta, nokuba ku­tiwa apambene intloko, kusitiwa ayashumayela, ati umhlaba uza kugwetywa ngale nyanga izayo, nezinye inteto ezingafanelekanga eseziko ngawo. Asiyiyo nyaniso lohto, lamantombazana ake afika nalapa kwesika bawo u Joseph Bikitsha, into azenzayo ashumayela uguquko ati atunyiwe ngu Tixo ukuba ashumayele kwale gospel ishunyayelwa ngabafundisi namakolwa, atsho ke bafondini; ashumayela amise inyawo kusuke kuwe amadoda nabafazi. Kute apa nabebeze kukangela